Προθεσμία ταυτοποίησης στοιχείων πρωτοετών
Δεδομένου του ότι όλη η διαδικασία εγγραφής γίνεται ψηφιακά μέσω του πληροφοριακού συστήματος του Υπουργείου Παιδείας, Έρευνας και Θρησκευμάτων, καθίσταται αναγκαία η παροχή στοιχείων που διευκολύνουν την ταυτοπροσωπία των εγγεγραμμένων φοιτητών και φοιτητριών, τόσο κατά τις ακαδημαϊκές όσο και κατά τις διοικητικές διαδικασίες του Πανεπιστημίου.
Σε συνέχεια της εγγραφής πρέπει να κατατεθούν αυτοπροσώπως ή να αποσταλούν ταχυδρομικά τα παρακάτω:
1. Μία πρόσφατη έγχρωμη φωτογραφία τύπου αστυνομικής ταυτότητας
2. Φωτοαντίγραφο αστυνομικής ταυτότητας ή διαβατηρίου
3. Πιστοποιητικό Γέννησης (Για άρρενες) 
Στην περίπτωση που τα παραπάνω αποσταλούν ταχυδρομικά, θα πρέπει να συνοδεύονται από σχετική Αίτηση, με θεώρηση του γνησίου της υπογραφής από ΚΕΠ ή άλλη Δημόσια Αρχή. Υπόδειγμα Αίτησης
Για το ακαδ. έτος 2017-18, καλούνται οι επιτυχόντες/ουσες που υπέβαλαν ηλεκτρονική αίτηση εγγραφής στην ειδική πλατφόρμα του Υπουργείου, να έχουν ακολουθήσει την ανωτέρω διαδικασία ταυτοποίησης των στοιχείων τους μέχρι και την Παρασκευή 6 Οκτωβρίου 2017.
Για περισσότερες πληροφορίες μπορείτε να επισκεφτείτε το link του Πανεπιστημίου μας:
http://www.aegean.gr/οδηγός-εισακτέων-πρωτοετών

